CELEX: 62011CA0335
Language: et
Date: 2013-04-11 00:00:00
Title: Liidetud kohtuasjad C-335/11 ja C-337/11: Euroopa Kohtu (teine koda) 11. aprilli 2013 . aasta otsus (Sø- og Handelsretten — Taani — eelotsusetaotlus) — HK Danmark, kes esindab Jette Ringi versus Dansk almennyttigt Boligselskab (C-335/11), HK Danmark, kes esindab Lone Skouboe Werget versus Dansk Arbejdsgiverforening, kes esindab Pro Display A/S (pankrotis) (C-337/11) (Sotsiaalpoliitika — Ühinenud Rahvaste Organisatsiooni puuetega inimeste õiguste konventsioon — Direktiiv 2000/78/EÜ — Võrdne kohtlemine töö saamisel ja kutsealale pääsemisel — Artiklid 1, 2 ja 5 — Erinev kohtlemine puude alusel — Töölepingu ülesütlemine — Puude olemasolu — Töötaja töölt puudumine puude tõttu — Abinõude võtmise kohustus — Osalise tööajaga töö — Etteteatamistähtaja pikkus)

1.6.2013   
            
            
               ET
            
            
               Euroopa Liidu Teataja
            
            
               C 156/6
            
         Euroopa Kohtu (teine koda) 11. aprilli 2013. aasta otsus (Sø- og Handelsretten — Taani — eelotsusetaotlus) — HK Danmark, kes esindab Jette Ringi versus Dansk almennyttigt Boligselskab (C-335/11), HK Danmark, kes esindab Lone Skouboe Werget versus Dansk Arbejdsgiverforening, kes esindab Pro Display A/S (pankrotis) (C-337/11)
   (Liidetud kohtuasjad C-335/11 ja C-337/11) (1)
   
   (Sotsiaalpoliitika - Ühinenud Rahvaste Organisatsiooni puuetega inimeste õiguste konventsioon - Direktiiv 2000/78/EÜ - Võrdne kohtlemine töö saamisel ja kutsealale pääsemisel - Artiklid 1, 2 ja 5 - Erinev kohtlemine puude alusel - Töölepingu ülesütlemine - Puude olemasolu - Töötaja töölt puudumine puude tõttu - Abinõude võtmise kohustus - Osalise tööajaga töö - Etteteatamistähtaja pikkus)
   2013/C 156/08
   Kohtumenetluse keel: taani
   
      Eelotsusetaotluse esitanud kohus
   
   Sø- og Handelsretten
   
      Põhikohtuasja pooled
   
   
      Hageja: HK Danmark, kes esindab Jette Ringi (C-335/11), HK Danmark, kes esindab Lone Skouboe Werget (C-337/11)
   
      Kostja: Dansk almennyttigt Boligselskab DAB (C-335/11), Dansk Arbejdsgiverforening, kes esindab Pro Display A/S (pankrotis) (C-337/11)
   
      Ese
   
   Eelotsusetaotlus — Sø- og Handelsretten — Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel (EÜT L 303, lk 16; ELT eriväljaanne 05/04, lk 79), artiklite 1, 2 ja 5 ning Euroopa Kohtu otsuse kohtuasjas C-13/05: Chacón Navas tõlgendamine — Keeld diskrimineerida puude alusel — Siseriiklikud õigusnormid, mis annavad tööandjale õiguse öelda töötaja töösuhe üles, kui see töötaja on saanud töötasu haiguse ajal kokku 120 päeva eest mis tahes 12 järjestikuse kuu jooksul — Puude mõiste — Isik, kellel on püsiv töövõime vähenemine, millega ei kaasne vajadust spetsiaalsete abivahendite järele, vaid mis tähendab üksnes seda, et asjaomane isik ei ole võimeline töötama täistööajaga — Mõistlikud abinõud puuetega inimeste arvessevõtmiseks.
   
      Resolutsioon
   
   
               1.
            
            
               Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, toodud mõistet „puue” tuleb tõlgendada nii, et see hõlmab patoloogilise seisundi, mille on põhjustanud arstlikult diagnoositud ajutine haigus või ravimatu haigus, kui selle haigusega kaasneb füüsilisest, vaimsest või psüühilisest kahjustusest tingitud piirang, mis võib koostoimes erinevate takistustega tõkestada asjaomase isiku täielikku ja tõhusat osalemist tööelus teiste töötajatega võrdsetel alustel, ja see piirang on pikaajaline. Kas konkreetse isiku tervislik seisund kuulub selle mõiste alla, ei saa otsustada nende meetmete iseloomu järgi, mida tööandja on kohustatud võtma.
            
         
               2.
            
            
               Direktiivi 2000/78 artiklit 5 tuleb tõlgendada nii, et tööaja vähendamine võib olla üks selle artikli kohaldamisalasse kuuluvatest abinõudest. Siseriiklik kohtunik peab hindama, kas põhikohtuasjade asjaoludel on tööaja vähendamine abinõuna tööandjale liiga koormav.
            
         
               3.
            
            
               Direktiivi 2000/78 tuleb tõlgendada nii, et sellega on vastuolus siseriiklik õigusnorm, mille kohaselt on tööandjal õigus lõpetada tööleping lühendatud etteteatamistähtajaga, kui puudega töötaja on viimase 12 kuu jooksul puudunud töölt haiguse tõttu 120 päeva ja saanud selle aja eest töötasu ning kui töölt puudumine oli tingitud sellest, et tööandja ei võtnud tarvitusele vajalikke abinõusid kooskõlas selle direktiivi artiklis 5 ette nähtud abinõude võtmise kohustusega.
            
         
               4.
            
            
               Direktiivi 2000/78 tuleb tõlgendada nii, et sellega on vastuolus siseriiklik õigusnorm, mille kohaselt on tööandjal õigus lõpetada tööleping lühendatud etteteatamistähtajaga, kui puudega töötaja on viimase 12 kuu jooksul puudunud töölt haiguse tõttu 120 päeva ja saanud selle aja eest töötasu ning kui töölt puudumine oli tingitud puudest, välja arvatud juhul, kui see õigusnorm ei lähe õigustatud eesmärki järgides kaugemale sellest, mis on vajalik selle eesmärgi saavutamiseks ning seda peab hindama eelotsusetaotluse esitanud kohus.
            
         
      (1)  ELT C 269, 10.9.2011.